ഗീതഗോവിന്ദം/അഷ്ടപദി 23
॥ ദ്വാദശഃ സർഗഃ ॥
॥ സുപ്രീതപീതാമ്ബരഃ ॥

ഗതവതി സഖീവൃന്ദേഽമന്ദത്രപാഭരനിർഭര-
സ്മരപരവശാകൂതസ്ഫീതസ്മിതസ്നപിതാധരം ।
സരസമനസം ദൃഷ്ട്വാ രാധാം മുഹുർനവപല്ലവ-
പ്രസവശയനേ നിക്ഷിപ്താക്ഷീമുവാച ഹരിഃപ്രിയാം ॥ 68 ॥

॥ ഗീതമ് 23 ॥

കിസലയശയനതലേ കുരു കാമിനി ചരണനലിനവിനിവേശമ് ।
തവ പദപൽലവവൈരിപരാഭവമിദമനുഭവതു സുവേശമ് ॥
ക്ഷണമധുനാ നാരായണമനുഗതമനുസർ രാധികേ ॥ 1 ॥

കരകമലേൻ കരോമി ചരണമഹമാഗമിതാസി വിദൂരമ് ।
ക്ഷണമുപകുരു ശയനോപരി മാമിവ നൂപുരമനുഗതിശൂരമ് ॥ 2 ॥

വദനസുധാനിധിഗലിതമമൃതമിവ രചയ് വചനമനുകൂലമ് ।
വിരഹമിവാപനയാമി പയോധരരോധകമുരസി ദുകൂലമ് ॥ 3 ॥

പ്രിയപരിരമ്ഭണരഭസവലിതമിവ പുലകിതമതിദുരവാപമ് ।
മദുരസി കുചകലശം വിനിവേശയ് ശോഷയ് മനസിജതാപമ് ॥ 4 ॥

അധരസുധാരസമുപനയ് ഭാവിനി ജീവയ് മൃതമിവ ദാസമ് ।
ത്വയി വിനിഹിതമനസം വിരഹാനലദഗ്ധവപുഷമവിലാസമ് ॥ 5 ॥

ശശിമുഖി മുഖരയ് മണിരശനാഗുണമനുഗുണകൺഠനിദാനമ് ।
ശ്രുതിയുഗലേ പികരുതവികലേ മമ് ശമയ് ചിരാദവസാദമ് ॥ 6 ॥

മാമതിവിഫലരുഷാ വികലീകൃതമവലോകിതമധുനേദമ് ।
മീലിതലജ്ജിതമിവ നയനം തവ വിരമ് വിസൃജ് രതിഖേദമ് ॥ 7 ॥

ശ്രീജയദേവഭണിതമിദമനുപദനിഗദിതമധുരിപുമോദമ് ।
ജനയതു രസികജനേഷു മനോരമതിരസഭാവവിനോദമ് ॥ 8 ॥

മാരങ്കേ രതികേലിസംകുലരണാരംഭേ തയാ സാഹസ-
പ്രായം കാന്തജയായ കിഞ്ചിദുപരി പ്രാരമ്ഭി യത്സംഭ്രമാത് ।
നിഷ്പന്ദാ ജഘനസ്ഥലീ ശിഥിലതാ ദോർവല്ലിരുത്കമ്പിതം
വക്ഷോമീലിതമക്ഷി പൌരുഷരസഃ സ്ത്രീണാം കുതഃ സിധ്യതി ॥ 69 ॥

അഥ കാന്തം രതിക്ലാന്തമപി മണ്ഡനവാഞ്ഛയാ ।
നിജഗാദ നിരാബാധാ രാധാ സ്വാധീനഭർതൃകാ ॥ 70 ॥